**„Повишаване стандарта на научните публикации в областта на политическите науки“**

**ръководител: доц. д-р Стойчо Петров Стойчев**

Основната заложена цел на проекта е да се реорганизира и трансформира издаването на списание „Политически изследвания“, орган на Българската асоциация за политически науки, така че да стане авторитетно и цитирано издание, което да гарантира както престиж на Софийския университет, така и видимост и цитируемост на публикациите на българските политолози. Индексирането на научните списания в международни наукометрични бази данни е от ключово значение за развитието на социалните науки в България. До момента само единици са индексираните списания, а в полето на политологията такива няма. По време на реализацията на проекта е разработен нов модел на списанието, сменено е неговото наименование и езика, на който се издава (наименование „Bulgarian Journal of Political Studies“, издава се на английски език), разширен е редакционният съвет на списанието чрез включване на учени от водещи академични центрове и е разработен интернет сайт на списанието със система, отчитаща цитирането на публикуваните статии и тематичната им свързаност. По този начин се утвърждава и гарантира и занапред ключовата позиция на катедра „Политология“ в българските социални науки и се полага стабилна основа за повишаване на международния авторитет на Философски факултет.